stanford-oval/wikipedia huggingface dataset:
פריווילגיה חברתית
סקירה כללית > מודעות לפריווילגיה

מספר אקדמאים הדגישו את התבנית לפיה אלה הנשכרים מסוג כלשהו של פריווילגיה ממאנים להכיר בה. הסוציולוג האמריקני מייקל קימל מתאר את המצב שבו יש לאדם פריווילגיה "כמו לרוץ עם הרוח בגבך", היעדר מודעות להזנה, לתמיכה ולדחיפה. מטיעון זה ניתן לגזור כי הכחשה כזו מכוננת אי צדק נוסף נגד אלו שאינם נשכרים מאותה הפריווילגיה. כותב אחד התייחס להכחשה כזו כסוג של "מיקרו-אגרסיה" או ביטול-קמעא (microinvalidation) אשר שוללים את חוויותיהם של אנשים שאינם פריווילגיים ומקטינים את הקשיים שאיתם הם מתמודדים.
מקינטוש כתבה כי רוב האנשים אינם מעוניינים בהכרה בפריווילגיות שלהם, ובמקום זאת מחפשים דרכים להצדיק או לגמד את ההשפעות של הפריווילגיה, בטענה שזו נרכשה ביושר. הם מצדיקים זאת בהכרה במעשיהם של אינדיבידואלים בעלי דומיננטיות שלא עמלו עבורה, אך מכחישים שהפריווילגיה ממוסדת, כמו גם מוטמעת בקרב כל חלקי החברה. יתרה מזו, מקינטוש כתבה כי גם אלה המאמינים שפריווילגיה היא מערכתית עשויים להכחיש את רווחתם האישית הנובעת מכך, ועלולים להתנגד למאמצים לבטלה. על פי חוקרים, אנשים פריווילגיים מתנגדים להכרה בפריווילגיה, משום שזו תדרוש מהם להכיר בכך שהצלחה כלשהי שהשיגו, לא נרכשה אך ורק בזעת אפם, אלא גם בזכות המערכת שסייעה להם. תפיסה זו מטילה ספק ברעיון לפיו החברה היא מריטוקרטיה, כלומר מובלת על ידי אנשים שנבחרו לתפקידם בזכות כישוריהם. הטלת ספק זו מעוררת אי נוחות קשה בעיקר בקרב אמריקנים, שכן האמונה במריטוקרטיה היא ערך תרבותי חשוב, וחוקרים תכופות מאפיינים אותה כמיתוס.
קימל כתב כי כאשר אנשים פריווילגיים אינם מרגישים באופן אישי חזקים, הטענות לפיהן הרוויחו מיתרונות שלא רכשו אינן משכנעות.
ב-2014, סטודנט יהודי לשנה א' באוניברסיטת פרינסטון, טל פורטגנג, כתב את המאמר "בדיקת הפריווילגיה שלי" (Checking My Privilege), שבו הוא מגנה את שותפיו ללימודים שאמרו לו "לבדוק את הפריווילגיות שלו" כדי שיזקוף את הצלחתו בחיים "לאיזה קדוש בלתי נראה שתומך בגבריות הלבנה", וכן מגנה אותם "על כך שהציגו את סעיף ההגנה השווה, ולמעשה את עצם הרעיון של מריטוקרטיה, כמיתוס". מקינטוש מסרה לאחר מכן לעיתון הניו יורקר כי פורטגנג התנגד לראות עצמו כחלק מהמערכת. היא טענה כי לכל אחד יש שילוב של יתרונות שלא נרכשו כמו גם חסרונות, ועל כל אחד לנסות לראות את עצמו בהקשר של תבניות חברתיות של אפליה ושל דיכוי.
ביקורת

תפיסת הפריווילגיה ספגה ביקורת על כך שהיא מתעלמת מהבדלים יחסיים הקיימים בין קבוצות. למשל, חוקרים טוענים כי בחברה האמריקאית ישנם הבדלי מעמד בין הודים אסיאתיים, סינים, יפנים, קוריאנים וקמבודים, וכן בקרב אפרו-אמריקאים, מהגרים שחורים מהקריביים ומהגרים שחורים מאפריקה.
אנשי רוח שמסכימים שפריווילגיות קיימות ושהן מערכתיות, ביקרו את המונח עצמו, באומרם כי המילה פריווילגיה רומזת על מותרות יותר מאשר על זכויות; הם טענו כי תועלות מסוימות של פריווילגיות כמו גישה בריאה לחינוך ולשיכון, מוטב שיובנו כזכויות, ולא כמותרות.
מספר אקדמאים משערים כי תיוג בעיה כקולקטיבית במקום כל מקרה לגופו תוביל בסופו של דבר לאפליה תחת מעטה של צדק חברתי. זאת משום שלטענתם תפיסה כזו מובילה להנחה שאדם שמשתייך לקבוצה פריווילגית הוא בלתי ראוי, ולהפך, ללא כל בדיקה.
ראו גם

השערת העולם הצודק
תחושת זכאות
צ'ריומושקי

צ'ריומושקי (ברוסית: Черёмушки) הוא ראיון של המחוז הדרום-מערבי של העיר הפדרלית מוסקבה, שברוסיה. שטח הראיון הוא 5.5186 קמ"ר ואוכלוסייתו מונה 110,948 תושבים (2020).
הראיון ידוע בבתי הפאנלים שלו – ה"חרושצ'ובקה" – שנבנו בשנות החמישים והשישים והחל מסוף המאה ה-20 מוחלפים כחלק מפרויקט החלפת דיור.
יש להבחין בין הראיון האדמיניסטרטיבי של צ'ריומושקי לראיון ההיסטורי צ'ריומושקי. הראיון ההיסטורי של צ'ריומושקי גדול בהרבה מהראיון האדמיניסטרטיבי של צ'ריומושקי, בעל היסטוריה עשירה והוא ממוקם על שטח של כמה ראיונים אדמיניסטרטיביים.
בראיון ממוקם מטה גזפרום.
הערות שוליים

↑  Мария Мягкова, Выбираем район: что нужно знать о Черемушках перед покупкой квартиры, ‏20 באפריל 2018 (ברוסית)
ערך זה הוא קצרמרבנושא מוסקבה. אתם מוזמנים לתרום לוויקיפדיה ו.
קהילת המודיעין האיטלקית

| --- | --- |
סמל קהילת המודיעין של רפובליקת איטליה.

 מידע כללי
 מדינה:  איטליה 
 מטה מרכזי:  Palazzo delle Casse di Risparmio Postali 
 אתר רשמי
 
מערך המודיעין והביטחון של הרפובליקה (באיטלקית: Sistema di informazione per la sicurezza della Repubblica) היא קהילת המודיעין של איטליה, הכוללת כמה ארגוני מודיעין וביטחון, שעברו הליכי רפורמה משמעותיים בשנת 2007. הקהילה הוקמה כאיגוד תחת מערך מאורגן ב-28 באוגוסט 2007.
מבנה

בדומה למבנה שירותי הביון בשאר מדינות העולם, קהילת המודיעין האיטלקית מורכבת משלוש זרועות ביון: ביון חוץ אזרחי, מודיעין פנימי ומודיעין צבאי. ארגוני הביון האיטלקיים הם:
DIS - מחלקת המודיעין והביטחון (Dipartimento delle Informazioni per la Sicurezza) - ארגון הכפוף לראש ממשלת איטליה ומחולק לשני משרדים
משרד הביטחון המרכזי (Ufficio Centrale per la Sicurezza) - המופקד על ביטחון פנים
משרד הארכיון המרכזי (L'Ufficio Centrale degli Archivi) - המופקד על אבטחת סודות מדינה וניהול נתונים עבור השירותים החשאיים.
בית הספר למודיעין (La Scuola di Formazione) - אחראי לאימון סוכני ביון איטלקיים.
AISI - הסוכנות למודיעין וביטחון פנים (Agenzia Informazioni e Sicurezza Interna) - היא שירות הביטחון העיקרי של איטליה, שהוקמה ב-3 באוגוסט 2007
AISE - הסוכנות למודיעין וביטחון חוץ (Agenzia Informazioni e Sicurezza Esterna) - היא סוכנות הביון הממשלתית של איטליה שנוסדה ב-3 באוגוסט 2007
CISR - הוועדה הבין משרדית לביטחון הרפובליקה (Comitato Interministeriale per la Sicurezza della Repubblica) - היא ארגון תיאום ממשלתי בענייני ביטחון
ADSR - הרשות לביטחון הרפובליקה (Autorità Delegata per la Sicurezza della Repubblica) - אחראית לאיסוף מודיעין פוליטי מדיני.
ועדת הפיקוח על השירותים החשאיים היא הוועדה הפרלמנטרית לענייני ביטחון הרפובליקה (COPASIR, Comitato Parlamentare per la Sicurezza della Repubblica) ו-COPACO, הוועדה הפרלמנטרית לפיקוח על השירותים החשאיים (Il Comitato Parlamentare di Controllo sui Servizi Segreti).
ראו גם

שירות הביון והביטחון הצבאי (איטליה)
צ'ריה

| --- | --- |

 מדינה:  בלארוס בלארוס
 מחוז:  ויטבסק
 מחוז משנה:  צ'אשניקי
 אוכלוסייה:  ‏
  ‑ בכפר:  315 (2019)
 קואורדינטות:  54°36′52″N 29°16′36″E﻿ / ﻿54.614444444444°N 29.276666666667°E﻿ / 54.614444444444; 29.276666666667 
  מפת מיקום  מפה מפורטת   (למפת בלארוס מוגדלת) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהצ'ריה(למפת בלארוס רגילה) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהצ'ריה(למפת מחוז ויטבסק רגילה) ויטבסק אורשה פולאצק פסטאווי גלובוקי רוסיה לטביה מוהילב מינסק גרו.צ'ריה(למפת מחוז ויטבסק מוגדלת) ויטבסק אורשה פולאצק פסטאווי גלובוקי רוסיה לטביה מוהילב מינסק גרו.צ'ריה  he tabBackground:;tabBorder:#aaa;defaultTab:0;
 
צ'ריה (בבלארוסית: Чарэя) הוא כפר בלארוסי במחוז המשנה צ'אשניקי שבמחוז ויטבסק. הוא נמצא במרחק של 28 ק"מ דרומית-מזרחית לצ'אשניקי בצומת דרכים לצ'שניקי ואנטפוליה.
היישוב הוזכר לראשונה בשנת 1454. הוא הוקם בצומת דרכים והיה מרכז מסחרי. בסוף המאה ה-15 היישוב עבר לשליטת משפחת סאפגה. בסוף המאה ה-16 ביישוב הוקם מנזר ופעלו מספר כנסיות. בשנת 1793 האזור עבר לתחומי האימפריה הרוסית. בעקבות הסכם ריגה הוא נכלל בתחומי ברית המועצות. במשך תקופה קצרה הוא היה מרכז של אזור משנה.
קהילה יהודית

קיימת השערה שהיישוב הוקם על ידי יהודים שהתיישבו במקום. בשנת 1799 התגוררו ביישוב 399 יהודים. על פי מפקד אוכלוסין של שנת 1899, התגוררו בשטטל 1829 יהודים וסך אוכלוסייה של 3039 תושבים. לפני מלחמת העולם השנייה התגוררו בכפר כשלושת אלפים תושבים, מהם כ-60% היו יהודים.
במהלך יולי 1941 היישוב נכבש על ידי הנאצים. כל יהודי הכפר נרצחו ב-5 במרץ 1942. באותו יום נרצחו 210 יהודים. לאחר סיום במלחמה הוקמה במקום אנדרטה.
אנדרטה שהוקמה בשנת 2020 באזור הגטו
צפון תל אביב

כיכר המדינה בלב הצפון החדש. ברקע נראה חלק משכונות עבר הירקון
צפון תל אביב, בהתייחסות לצפון העיר תל אביב, הוא מושג בעל פרשנויות שונות, הן כמושג גאוגרפי והן כחברתי, אשר גם השתנה לאורך ההיסטוריה:
בשנות ה-30 של המאה ה-20, כאשר תל אביב התרחבה צפונה במסגרת תוכנית גדס צפון העיר היה האזור המכונה כיום "רובע מרכז העיר" המוגדר כשטח שמצפון לשדרות בן ציון ועד שדרות בן-גוריון (שדרות קק"ל דאז). אזור זה יושב על ידי אוכלוסייה בורגנית אמידה יותר שהגיעה בעליות הרביעית והחמישית כמו גם הרצועה המקבילה לים שלאורך צפון הרחובות בן-יהודה ודיזנגוף שיושבו בהדרגה. העיר המשיכה להתפתח מאוחר יותר גם עד נחל הירקון. כל אזור זה זכה לכינוי "צפון העיר" ומאוחר יותר "הצפון הישן". שכונת "הצפון הישן" מוגדרת כיום כגוש שבין שדרות בן-גוריון ורחוב הירקון וממערב לרחוב אבן גבירול.
"הצפון החדש" הוא כינויו של האזור שממזרח לאבן גבירול, בין שדרות שאול המלך והירקון.
שכונות עבר הירקון הן השכונות הצפוניות ביותר בעיר ובאופן יחסי חדשות יותר אף על פי שחלקן החלו להיבנות כבר בשנות ה-50. המושג "צפון תל אביב" יכול להתייחס גם לשכונות אלה אולם "הצפון החדש" מתייחס לגוש הדרומי יותר כאמור.
הביטוי "צפוני" או "צפונבון" בלעג, ככינוי לאדם עשיר ומפונק ובעל סטיגמה חברתית מסוימת, עשוי להתייחס לכל אחת מהגדרות אלה של צפון תל אביב לאורך ההיסטוריה. הכינוי קיבל משמעות ברורה יותר במסגרת תוכנית האינטגרציה בחינוך שהפעילה עיריית תל אביב.
ראו גם

דרום תל אביב
רובעי תל אביב-יפו
הערות שוליים

↑  "צפוני" - דף העוסק בביטוי בוויקימילון
צ'ייס סנטר

| --- | --- |


 על שם:  הבנק הלאומי צ'ייס 
 כתובת:  דרך הווריורס 1, סן פרנסיסקו, קליפורניה, ארצות הברית
 מיקום:  קליפורניה ארצות הברית סן פרנסיסקו, קליפורניה, ארצות הברית
 קואורדינטות:  37°46′04″N 122°23′15″W﻿ / ﻿37.767833333333°N 122.38738888889°W﻿ / 37.767833333333; -122.38738888889
 אבן יסוד:  17 בינואר 2017
 תקופת הפעילות:  6 בספטמבר 2019 – הווה (5 שנים)
 עלות הבנייה:  1.4 מיליארד דולר אמריקאי
 בעלים:  גולדן סטייט ווריורס
 מפעיל:  גולדן סטייט ווריורס 
 משטח:  פרקט
 אדריכל:  AECOM 
 קבוצות:  גולדן סטייט ווריורס (NBA)   אוניברסיטת סן פרנסיסקו דונס (NCAA)
 מושבים:  18,064 (כדורסל) 19,500 (הופעות)
 www.chasecenter.com/home
  מפת מיקום  מפה מפורטת   (למפת סן פרנסיסקו מוגדלת) צ'ייס סנטר(למפת סן פרנסיסקו רגילה) צ'ייס סנטר  he tabBackground:;tabBorder:#aaa;defaultTab:0;
 
צ'ייס סנטר (באנגלית: Chase Center) היא זירה בסן פרנסיסקו, קליפורניה. הבניין משמש כאולם הביתי של קבוצת הכדורסל גולדן סטייט ווריורס מה-NBA ומדי פעם גם של סן פרנסיסקו דונס, קבוצת הכדורסל של אוניברסיטת סן פרנסיסקו. הווריורס, שנמצאים באזור מפרץ סן פרנסיסקו מאז 1962, שיחקו את משחקי הבית שלהם באוקלנד ארנה, שנקרא מאוחר יותר גם אורקל ארנה, שבאוקלנד מ-1971 עד 2019. הצ'ייס סנטר נפתח ב-6 בספטמבר 2019, ויכול להכיל עד 18,064 אוהדים במשחקי הווריורס.
הזירה כוללת גם את מתקן האימונים של הווריורס, Oracle Performance Center.
מיקום ועיצוב

המיקום של הזירה, שהיא ביתם של הגולדן סטייט ווריורס, נמצא בסן פרנסיסקו. הזירה מורכבת ממספר רב של שכבות וקומות, יש לה קיבולת ישיבה של 18,064 ומתחם רב-תכליתי הכולל תצורת תיאטרון עם כניסה המשקיפה על פארק חדש שנבנה. המקום מכיל 580,000 רגל רבוע (54,000 מטרים רבועים) של שטח משרדים ו-100,000 רגל רבוע (9,300 מטרים רבועים) של חלל מסחר. הצ'ייס סנטר כולל גם רחבה ציבורית ואזור בילוי בשטח של 35,000 רגל רבוע (3,300 מטרים רבועים) שתוכננה על ידי חברת אדריכלות הנוף SWA Group.  הזירה כוללת מתקן חנייה של כ-950 מקומות ונגישה לתחבורה ציבורית ברחבי האזור.
הרכבת העירונית של סן פרנסיסקו בונה קו רכבת קלה חדש שיחבר את הזירה ואת אוניברסיטת קליפורניה בסן פרנסיסקו למלונות במרכז העיר, למרכזי כנסים וקווי רכבת תחתית ורכבת נוסעים המשרתים את כל אזור המפרץ. בהשקעה של מיליארד דולר, בצ'ייס סנטר רובע של 11 דונם של מסעדות, בתי קפה, משרדים, כיכרות ציבוריות ופארק ציבורי חדש בשטח של חמישה וחצי דונם על קו המים.
היסטוריה

התוכנית לבניית זירה חדשה הוכרזה ב-22 במאי 2012, במסיבת עיתונאים של גולדן סטייט ווריורס באתר, בהשתתפות ראש עיריית סן פרנסיסקו דאז אד לי, נציב ה-NBA דאז דייוויד סטרן, סגן מושל קליפורניה דאז גווין ניוסם, הבעלים ג'ו לאקוב ופיטר גובר, צוות הווריורס ופקידי העירייה.  זירה חדשה במימון פרטי של 500 מיליון דולר, הכוללת 17,000 עד 19,000 מושבים, תוכננה להיות ממוקמת לאורך חוף מפרץ סן פרנסיסקו, בין בניין המעבורת של סן פרנסיסקו ופארק אורקל. חודש לאחר ההצעה, התאחדות שכונת סאות' ביץ'-רינקון-מיסיון ביי מתחה ביקורת על האתר ואמרה כי אולם ספורט גדול נוסף באזור יגרום לו לא להיות "ידידותי למשפחה". ראש עיריית סן פרנסיסקו לשעבר, ארט אגנוס, החל לדבר בפני עשרות מפגשים קהילתיים בהתנגדות לזירה המוצעת, והצהיר כי הפרויקט נדחף על ידי שני מיליארדרים מחוץ לעיר וישפיע קשות על התנועה ועל נופי העיר. ב-30 בדצמבר 2013, הוגשה לעיר הצעת הצבעה שכותרתה "חוק הגבלת זכות ההצבעה בגובה החוף".  היוזמה עלתה להצבעה ביוני 2014 כהצעה ב', והעברתה תשפיע על שלושה פיתוחים מרכזיים על קו המים, כולל זירת הווריורס המוצעת.
ב-19 באפריל 2014, הווריירס נטשו את התוכניות לאתר המזח ורכשו אתר בשטח של 12 דונם בבעלות Salesforce.com בשכונת מיסיון ביי תמורת סכום לא ידוע. הזירה מומנה באופן פרטי.  האדריכל של הפרויקט היה MANICA Architecture והתוכנית של צ'ייס סנטר הייתה לבנות אותו עד 2019 לפני תחילת עונת ה-NBA. התוכנית שצ'ייס סנטר ייפתח מוקדם יותר נדחתה מספר פעמים בגלל תלונות רבות על המיקום. בניית הזירה החלה בינואר 2017.
ב-28 בינואר 2016, הוכרז שג'יי פי מורגן צ'ייס רכש את זכויות השם של הזירה וכי היא תיקרא צ'ייס סנטר.
גולדן סטייט ווריורס ערכו את טקס החנוכה הרשמי של הצ'ייס סנטר ב-17 בינואר 2017.
פתיחה

הזירה נפתחה ב-6 בספטמבר 2019, עם הופעה של מטאליקה והתזמורת הסימפונית של סן פרנסיסקו, אשר הופצה בהמשך כאלבום הופעה בשם S&M2. משחק קדם העונה הראשון בצ'ייס סנטר התקיים ב-5 באוקטובר 2019, כאשר הווריורס הפסידו לוס אנג'לס לייקרס 123–101. הווריורס שיחקו את משחק העונה הסדירה הראשון שלהם בצ'ייס סנטר בהפסד 141–122 ללוס אנג'לס קליפרס ב-24 באוקטובר 2019. משחק הפלייאוף הראשון של הקבוצה היה ניצחון 123–107 על דנוור נאגטס במשחק הראשון של הסביבוב הראשון בפלייאוף עונת 2021/2022, שבסופו זכתה הקבוצה באליפות השביעית שלה.
הערות שוליים

1 2 3 4  "S.F. Office of Contract Administration, Bids & Contracts - Bid Document". mission.sfgov.org. נבדק ב-13 באפריל 2016. {{cite web}}:  (עזרה)
1 2  "Warriors' San Francisco arena plans met by opposition". ABC7 San Francisco. נבדק ב-13 באפריל 2016. {{cite web}}:  (עזרה)
↑  "Chase Center". www.chasecenter.com. נבדק ב-27 באוקטובר 2016. {{cite web}}:  (עזרה)
↑  Chase, Neil (28 בינואר 2016). "Chase Center: San Francisco's New Home for Basketball". www.chase.com. אורכב מ-המקור ב-15 במרץ 2019. נבדק ב-29 בינואר 2016. {{cite web}}:  (עזרה)
↑  Pomin, Ernie (22 במאי 2013). "Warriors Hold S.F. Press Conference, Will Privately Fund New Arena At Pier 30/32 Site". SB Nation Bay Area. נבדק ב-7 באפריל 2015. {{cite web}}:  (עזרה)
↑  Matier & Ross (15 בפברואר 2013). "Warriors to build new arena, move back to S.F." San Francisco Chronicle. נבדק ב-5 באפריל 2015. {{cite news}}:  (עזרה)
↑  Sankin, Aaron (6 ביוני 2012). "Warriors' San Francisco Arena Opposition Begins To Mount". Huffington Post. נבדק ב-5 באפריל 2015. {{cite news}}:  (עזרה)
↑  Marinucci, Carla (22 בנובמבר 2013). "Agnos' homespun crusade to block Warriors arena". San Francisco Chronicle. נבדק ב-5 באפריל 2015. {{cite news}}:  (עזרה)
↑  "Waterfront Height Limit Right to Vote Act" (PDF). 30 בדצמבר 2013. אורכב מ-המקור (PDF) ב-1 באוגוסט 2014. נבדק ב-6 באפריל 2015. {{cite web}}:  (עזרה)
↑  Sabatini, Joshua (17 במרץ 2014). "SF ballot fight over waterfront height limits has day in court". The Examiner. אורכב מ-המקור ב-16 בינואר 2015. נבדק ב-6 באפריל 2015. {{cite web}}:  (עזרה)
↑  Coté, John (21 באפריל 2014). "Warriors shift arena plans to Mission Bay". San Francisco Chronicle. נבדק ב-21 באפריל 2014. {{cite news}}:  (עזרה)
↑  "Future Warriors arena to be named Chase Center". NBA.com. NBA Media Ventures, LLC. 28 בינואר 2016. אורכב מ-המקור ב-29 בינואר 2016. נבדק ב-29 בינואר 2016. {{cite news}}:  (עזרה)
↑  Dineen, J.K. (28 בינואר 2016). "Warriors arena to be named Chase Center — bank buys naming rights". San Francisco Chronicle. נבדק ב-29 בינואר 2016. {{cite news}}:  (עזרה)
↑  Barclay, David (2017-01-17). "Golden State Warriors Break Ground on $1 Billion Chase Center". Diya TV (באנגלית אמריקאית). נבדק ב-2019-06-14.
↑  "Golden State Warriors Announce 2019-20 Season Schedule". Warriors.com. 12 באוגוסט 2019. נבדק ב-13 באוגוסט 2019. {{cite web}}:  (עזרה)
| --- | --- |
בקרת זהויות :  MusicBrainz: 01ee2dd9-6ef7-4875-879a-7f7c4c9fe94c 
הצ'ייס סנטר מבחוץ
מבט אווירי של הצ'ייס סנטר עם מרכז העיר סן פרנסיסקו במרחק
בבנייה באפריל 2018
בבנייה במאי 2019
פרנסיסקו גרסיה

| --- | --- |

גרסיה בשנת 2011
 לידה:  31 בדצמבר 1981 (בן 42) סן פרנסיסקו דה מקוריס, הרפובליקה הדומיניקנית
 עמדה:  קלע, סמול פורוורד
 גובה:  2.01 מטרים
 מספר:  32
 מכללה:  אוניברסיטת לואיוויל
 דראפט:  בחירה מספר 23, 2005 סקרמנטו קינגס
 קבוצות כשחקן
 2005–2013 2013–2014 2016 2017:  סקרמנטו קינגס יוסטון רוקטס ואקוורוס דה באיאמון אינדיוס דה סן פרנסיסקו
פרנסיסקו אלברטו גרסיה גוטיירס (בספרדית: Francisco Alberto García Gutiérrez; נולד ב-31 בדצמבר 1981) הוא כדורסלן עבר דומיניקני, אשר שיחק באופן פעיל בין השנים 2005–2017. ממוצעיו הכוללים לאורך 10 עונותיו בליגת ה-NBA הם 7.9 נקודות, 2.6 ריבאונדים ו-1.4 אסיסטים למשחק.
קריירת מכללות

גרסיה נולד בעיר סן פרנסיסקו דה מקוריס שברפובליקה הדומיניקנית, ובבגרותו למד בתיכון Winchendon אשר במסצ'וסטס, ארצות הברית. בין השנים 2002–2005 למד באוניברסיטת לואיוויל, ושיחק בקבוצת הכדורסל שלה תחת המאמן ריק פיטינו. בעונתו השלישית והאחרונה בלואיוויל, 2004/2005, הוביל את הקבוצה להעפלתה הראשונה מזה 19 שנים לפיינל פור טורניר אליפות המכללות, עם ממוצעים עונתיים של 15.7 נקודות, 4.2 ריבאונדים ו-3.9 אסיסטים למשחק. במשחק חצי הגמר מול אוניברסיטת אילינוי קלע גרסיה 4 נקודות בלבד (2 מ-10 מהשדה), וקבוצתו הפסידה בתוצאה 57–72.
קריירת משחק

בדראפט ה-NBA‏ 2005 נבחר גרסיה בבחירה ה-23, על ידי סקרמנטו קינגס. בעונת הרוקי שלו קלע 5.6 נקודות בממוצע למשחק, והעפיל עם סקרמנטו לפלייאוף ה-NBA בפעם השמינית שלה ברציפות. הקינגס הודחו מהפלייאוף כבר בסיבוב הראשון, לאחר שהפסידו מול סן אנטוניו ספרס בתוצאה 2–4. ב-21 בנובמבר 2007 קלע גרסיה שיא קריירה של 31 נקודות במשחק מול פיניקס סאנס. בעונת 2008/2009 פתח ב-36 ממשחקי קבוצתו, וקבע שיאי קריירה של 12.7 נקודות, 3.4 ריבאונדים ו-2.3 אסיסטים למשחק.
בפברואר 2013, לאחר כ-7 עונות וחצי בסקרמנטו, הועבר יחד עם תומאס רובינסון וטיילר האניקט ליוסטון רוקטס, בתמורה לפטריק פטרסון, טוני דאגלס וקול אולדריץ'. בשתי עונותיו ביוסטון קלע 5.9 נקודות בממוצע למשחק, ובשתיהן הודח עמה בסיבוב הפלייאוף הראשון. בדצמבר 2014, לאחר 14 משחקים בעונת 2014/2015, שוחרר מהקבוצה.
בינואר 2016 חתם גרסיה על חוזה בקבוצת "ואקוורוס דה באיאמון" מליגת העל הפוארטו ריקנית, עד לסיום עונת 2015/2016. בשנת 2017 שיחק לתקופה קצרה בקבוצת "אינדיוס דה סן פרנסיסקו" בטרם פרש ממשחק, בגיל 35.
נבחרת לאומית

בין השנים 2003–2015 שיחק גרסיה עבור נבחרת פוארטו ריקו בכדורסל. בשנת 2003 זכה עם נבחרתו במדליית הכסף במשחקים הפאן-אמריקאיים, ובשנים הבאות זכה עמה גם במדליית ארד (2008) וזהב (2012) בטורניר הסנטרובאסקט, ובמדליית ארד בטורניר אליפות האמריקות בכדורסל (2011). כמו כן השתתף בגביע העולם בכדורסל 2014, בו סיימה פוארטו ריקו במקום ה-19. לאורך הטורניר הצטיין גרסיה עם ממוצע של 17.6 נקודות בממוצע למשחק, כולל תצוגה של 29 נקודות במשחק מול נבחרת ניו זילנד.
הערות שוליים

↑  סטטיסטיקות הקריירה של גרסיה ב-NBA, באתר basketball-reference.com
↑  סטטיסטיקות המכללות של גרסיה, באתר sports-reference.com
↑  סטטיסטיקות המשחק בין לואיוויל לאילינוי, באתר sports-reference.com
↑  רשימת הנבחרים בדראפט 2005, באתר basketball-reference.com
↑  סטטיסטיקות המשחק בין סקרמנטו לפיניקס, באתר basketball-reference.com
↑  יוסטון מצרפת את גרסיה, רובינסון והאניקט, באתר הקבוצה, 20 בפברואר 2013
↑  יוסטון מצרפת את ברואר ושבד, ומשחררת את גרסיה, באתר הקבוצה, 19 בדצמבר 2014
↑  פרופיל של גרסיה בגביע העולם 2014, באתר פיב"א
פריץ דויטשר

פריץ "פרד" דויטשר (בגרמנית: Fritz "Fred" Deutscher) הוא אתלט אוסטרי-יהודי. אלוף המכביה הראשונה (1932) בריצת 400 מטר ואלוף אוסטריה (1932) בריצת 800 מטר.
ביוגרפיה

דויטשר התאמן בקבוצת הכח וינה.
במכביה הראשונה שנערכה בשנת 1932 זכה דויטשר בשתי מדליות, זהב וכסף. מדליית זהב, בריצת 400 מטר בתוצאה של 52.9 שניות, לפני גס היימן מארצות הברית ולאון פאסי מיוון ומדליית כסף, בריצת שליחים 3x1000 מטר ביחד עם פולק וארפד בלודי, אחרי צ'כוסלובקיה עם רוברט גולדשמיט, אדה שוורץ וולטר פרנקל בתוצאה של 8:52.7 דקות ולפני ארץ ישראל.
באליפות אוסטריה שנערכה בשנת 1932 זכה דויטשר במדליית זהב בריצת 800 מטר בתוצאה של 2:00.6 דקות.
במכביה השנייה שנערכה בשנת 1935 זכה דויטשר ב-3 מדליות, אחת מכל סוג. מדליית זהב, בריצת שליחים 4x400 מטר ביחד עם אלפרד קניג בתוצאה של 3:36.4 דקות, לפני ארצות הברית וארץ ישראל, מדליית כסף, בריצת 400 מטר משוכות בתוצאה של 1:03.7 דקות, אחרי אברהם רוזנקרנץ מארצות הברית (1:01.6 דקות) ולפני אתלט מפולין (1:04.5 דקות) ומדליית ארד, בריצת שליחים 4x100 מטר ביחד עם אלפרד קניג אחרי דרום אפריקה (45.6 שניות) וגרמניה.
שיאים אישיים

ריצת 400 מטר: 50.8 שניות
ריצת 800 מטר: 1:59.8 דקות
הערות שוליים

↑  מדור הספורט - תוצאות ההתחרויות במכביה, דואר היום, 8 באפריל 1932
↑  טבלאות ושיאים של השגי 6 המכביות ושל ישראל, מעריב, 22 באוגוסט 1965
↑  המנצחים במכביה הראשונה והישגיהם, דואר היום, 2 באפריל 1935
↑  התחרויות ב"המכביה", דבר, 5 באפריל 1935
↑  הישגי המכביה השנייה (סכום שני), דואר היום, 7 במאי 1935
קהילת המודיעין של קוריאה הצפונית

קהילת המודיעין של קוריאה הצפונית היא מצבור של זרועות אכיפת חוק וסוכנויות ביון שלכל אחת מהן תפקיד מוגדר מראש, שכמעט ואינו מצריך תיאום בין הארגונים השונים. ארגוני הביון של קוריאה הצפונית נוסדו ואורגנו על פי המודל של קהילת המודיעין הסובייטית שחולקה לשני ארגונים בלבד הקג"ב והגר"ו.
מבנה קהילת המודיעין > מודיעין פוליטי אזרחי

סוכנויות הביון של צפון קוריאה כפופות כולן ללשכת המודיעין הכללית של הקבינט של קוריאה הצפונית, כאשר הלשכה כפופה לוועדה המרכזית של מפלגת הפועלים של קוריאה הצפונית - מפלגת השלטון. מחלקת הקישור של לשכת המודיעין הכללית אחראית לביצוע פעילויות תיאום נדרשות בין גופי הביון, במידה ונדרש תיאום בביצוע מבצעי איסוף מודיעין משולבים, בעיקר כנגד יפן וקוריאה הדרומית ובאיסוף מודיעין על הכוחות האמריקניים בקוריאה הדרומית.
הארגון העיקרי האחראי לאיסוף מודיעין חיצוני הוא מחלקת המחקר למודיעין חוץ, הכפופה ללשכת המודיעין הכללית.
ההתאחדות הכללית של המתיישבים הקוריאנים ביפן הוא השגרירות, הלכה למעשה, של קוריאה הצפונית בטוקיו. הארגון הוקם במאי 1955, וכיום חברים בארגון 200,000 איש וזהו הארגון היחיד שמייצג את האינטרסים הדיפלומטיים של קוריאה הצפונית ביפן, אף שהשלטונות היפניים לא מנהלים כל שיח עם נציגי ארגון זה, מאחר שלדעת שירותי הביטחון היפניים, הארגון משמש כחסות לפעילויות ביון במדינה.
מבנה קהילת המודיעין > מודיעין צבאי

לשכת המודיעין של המטה הכללי של הכוחות המזוינים העממיים של קוריאה הצפונית, הוא הזרוע העיקרית המופקדת על איסוף מודיעין צבאי וטקטי עבור משרד הכוחות המזוינים של צפון קוריאה. למעלה ממאה אלף איש משרתים בארגון ועד שנות ה-90, פעל תוך תמיכה לוגיסטית רבה מהגר"ו הסובייטי. בשנות ה-90, ניתקו שירותי הביון הרוסיים כל קשר עם סוכנויות הביון של קוריאה הצפונית.
מבנה קהילת המודיעין > מודיעין פנים

איסוף מודיעין פנימי ותפקידי סיכול ריגול מבוצעים על ידי המשרד לביטחון המדינה של קוריאה הצפונית שהוא למעשה המשטרה החשאית והמשרד לביטחון העם שמשמש ככוח שיטור לאומי המופקד על שמירת הסדר הציבורי.
בעבר המשרד לביטחון הציבור אף כונה סוכנות הביטחון ובטיחות הציבור, והסוכנות לביטחון העם עד שב-1998 קיבל את השם המשרד לביטחון העם. על פי הערכות פועלים 50,000 סוכני חרש בתוככי המדינה.
קהילת המודיעין הספרדית

קהילת המודיעין הספרדית (בספרדית: Comunidad de Inteligencia Española) היא קבוצה של ארגוני ביון התלויים בממשלת ספרד אשר ביססו את עצמם כקהילת מודיעין באמצעות חוק 11/2002. ניתן לחלק את קהילת המודיעין לשלושה ענפים:
מודיעין חוץ: מבוצע על ידי מרכז המודיעין הלאומי יחד עם סוכנויותיה הכפופות לה
מודיעין פנים: מסופק בעיקר על ידי מרכז המודיעין ללוחמה בטרור ופשע מאורגן וסוכנויות קטנות אחרות.
המודיעין הצבאי: נוצר על ידי מרכז המודיעין של הכוחות המזוינים הספרדית לבין סוכנויות הביון של כל אגף בכוחות המזוינים.
לכל הסוכנויות הללו, יש להוסיף את סוכנויות המודיעין מחילות המשטרה השונים של ספרד. קהילת המודיעין מדווחת ישירות לראש ממשלת ספרד ולקבינט שלו.
חברים

| סוֹכְנוּת | סוכנות אם | מחלקה ממשלתית | הקמה |
| --- | --- | --- | --- |
| המחלקה לביטחון לאומי | אין | משרד ראש הממשלה | 2012 |
| מרכז המודיעין הלאומי | אין | משרד ההגנה | 2002 |
| מרכז ההצפנה לאומי | מרכז המודיעין הלאומי | משרד ההגנה | 2004 |
| המשרד הלאומי לביטחון | מרכז המודיעין הלאומי | משרד ההגנה | 1983 |
| המשרד הלאומי למודיעין ולמודיעין | מרכז המודיעין הלאומי | משרד ההגנה | 2002 |
| מרכז מודיעין ללוחמה בטרור ופשע מאורגן | מזכיר המדינה לביטחון | משרד הפנים | 2014 |
| ועדת התיאום המבצעת | מזכיר המדינה לביטחון | משרד הפנים | 2004 |
| הקומיסריון הכללי של משטרת השיפוט | חיל המשטרה הלאומי | משרד הפנים | 1986 |
| נציבות המידע הכללית | חיל המשטרה הלאומי | משרד הפנים | 1986 |
| שירות המידע של המשמר האזרחי | משמר אזרחי | משרד הפנים | 1941 |
| יחידה אופרטיבית מרכזית | משמר אזרחי | משרד הפנים | 1987 |
| מרכז המודיעין של הכוחות המזוינים | לשכת ראש מטה הביטחון | משרד ההגנה | 2005 |
| פיקוד משותף להגנת הסייבר | לשכת ראש מטה הביטחון | משרד ההגנה | 2013 |
| מרכז המודיעין והביטחון של הצבא | לשכת הרמטכ"ל של הצבא | משרד ההגנה |  |
| מדור המודיעין של חיל הים | לשכת הרמטכ"ל של חיל הים | משרד ההגנה |  |
| מנהלת הביטחון והגנת הכוח | לשכת הרמטכ"ל של חיל האוויר | משרד ההגנה | 2007 |
| שירות פיקוח מכס | סוכנות המס הספרדית | משרד האוצר | 1944 |
| אגף מידע | מוסוס ד'אסקוודרה | ממשלת קטלוניה | 1983 |
| יחידת מידע וניתוח | ארציינצה | ממשלת הבאסקים | 1982 |
| אגף מידע | המשטרה של נווארה | ממשלת נווארה | 2004 |
ראו גם

קהילת המודיעין הישראלית
קהילת המודיעין הרוסית
קהילת המודיעין האמריקאית
הערות שוליים

↑  Ley 11/2002, de 6 de mayo, reguladora del Centro Nacional de Inteligencia.